Diari Oficial de la Generalitat Valenciana


Sumari del DOGV 5720, del 10-03-2008 (2008/2781)

Notificación de resolución sobre responsablidad patrimonial. Expediente número 0674/2002.
-----------------------------------------------------------------------------------------

### Dades del document

Número de DOGV
:   5720

Data del DOGV
:   10-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/2781


Data del document
:   27-02-2008

Organisme emissor
:   Conselleria d'Infraestructures i Transport

Tipus de document
:   Edicte

Notificación de resolución sobre responsablidad patrimonial. Expediente número 0674/2002. [2008/2781]  
Notificació de la Resolució de 21 de gener de 2008, de la conselleria d'Infraestructures i Transport, relativa a l'execució de la Sentència núm. 1153/2007, dictada per la secció segona de la Sala Contenciosa Administrativa del Tribunal Superior de Justícia de la Comunitat Valenciana, promoguda per José C. Oltra Arbona en representació de Jerónimo Teruel García i de María Amparo Síscar Femenía.  
«Vista la Sentència núm. 1153/2007, de la secció segona de la Sala Contenciosa Administrativa del Tribunal Superior de Justícia de la Comunitat Valenciana, de data 15 de novembre de 2007, en el recurs contenciós administratiu núm. 1726/2003, resulten els següents:  
Antecedents de fet  
Primer. Jerónimo Teruel García i María Amparo Síscar Femenía van interposar un recurs contenciós administratiu contra la Resolució del conseller d'Obres Públiques, Urbanisme i Transports de 9 de juny de 2003, per la qual es desestimava la reclamació de responsabilitat patrimonial pels danys patits en el vehicle de la seua propietat marca Audi, model A-4, matrícula 1219-JPR, conseqüència de la col·lisió amb sis porcs senglars que havien interromput en la calçada de la carretera CV-700, direcció Pego, i que havien formulat el 12 de novembre de 2002, i ha sigut part, com a demandada, l'administració de la Generalitat Valenciana.  
Segon. El referit òrgan jurisdiccional ha dictat sentència sobre l'assumpte, ha estimat el recurs interposat i ha declarat la dita resolució contrària al dret, i l'ha anul·lada i l'ha deixada sense efecte, al mateix temps que reconeix el dret dels actors a ser indemnitzats en la quantitat de 6.904,31 euros, més interessos legals meritats per la dita suma des de la data de la reclamació, i no efectua expressament la imposició de costes.  
Als anteriors fets, els són aplicables els següents:  
Fonaments de dret  
L'article 103 de la Llei 29/1998, de Jurisdicció Contenciós Administrativa, disposa: «Les parts estan obligades a complir les sentències en la forma i en els termes que en estes es consignen".  
L'article 104 de la precitada Llei Jurisdiccional establix l'obligatorietat, per part de l'òrgan que haguera realitzat l'activitat objecte del recurs, d'acusar la recepció de la sentència, i portar la sentència al seu pur i degut efecte, i practique el que exigisca el compliment de les declaracions contingudes en la resolució, amb indicació de l'òrgan responsable del compliment d'aquell.  
Per la qual cosa, vista la sentència objecte de la present i d'acord amb el que preveu la Llei de Jurisdicció Contenciosa Administrativa, resolc:  
Primer  
Complir en els seus propis termes la Sentència núm. 1153/2007, dictada per la secció segona de la Sala Contenciosa Administrativa del Tribunal Superior de Justícia de la Comunitat Valenciana, que estima el recurs promogut per Jerónimo Teruel García i María Amparo Síscar Femenía, amb reconeixement del dret dels actors a ser indemnitzats en la suma de 6.904,31 euros, més interessos legals meritats per la dita suma.  
Segon  
Notificar la present resolució a l'interessat, i a la secció segona de la Sala Contenciosa Administrativa del Tribunal Superior de Justícia de la Comunitat Valenciana.  
Contra esta resolució, que posa fi a la via administrativa, es podrà interposar, potestativament, recurs de reposició davant del conseller d'Infraestructures i Transport, en el termini d'un mes, comptador des de l'endemà de la recepció d'esta, d'acord amb el que preveu l'article 116 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o, directament, recurs contenciós administratiu davant del Jutjat del Contenciós Administratiu, en el cas que la pretensió no supere els 30.050 euros, o davant de la Sala Contenciosa Administratiu del Tribunal Superior de Justícia de la Comunitat Valenciana si supera el dit import, en el termini de dos mesos comptadors des de l'endemà de la recepció d'esta, de conformitat amb el que disposa l'article 46.1 i 8.2 apartat c) de la Llei 29/1998 de 13 de juliol, Reguladora de la Jurisdicció Contenciosa Administrativa, segons disposa la Llei Orgànica 6/ 1985, d'1 de juliol, del Poder judicial, modificada per la Llei Orgànica 19/2003, de 23 desembre. Tot això sense perjuí que s'estime convenient la utilització de qualsevol altra via impugnatòria.  
Cosa que li comunique perquè en prenga coneixement i efectes.   
València, 21 de gener de 2008.- El cap del Servici de Gestió Administrativa: Vicente de Manuel Bernabeu.»  
València, 27 de febrero de 2008.- El sotssecretari: Gaspar Peral Ribelles.